30/11/2021 | Administración LocalMunicipal
As Pontes de García Rodríguez
Persoal
Lista definitiva de aspirantes, tribunal e data 1.º exercicio administrativos/as

ANUNCIO Expediente núm.2021/E001/000001 No procedemento de referencia a concelleira-delegada da Área de Recursos Humanos, Industria e Emprego, ditou o Decreto núm.2057/2021, do 25 de novembro que, literalmente, di: “DECRETO DA CONCELLEIRA-DELEGADA DA ÁREA DE RECURSOS HUMANOS, INDUSTRIA E EMPREGO: APROBACIÓN DA RELACIÓN DEFINITIVA DAS PERSOAS ASPIRANTES ADMITIDAS E DAS EXCLUÍDAS, COMPOSICIÓN DO TRIBUNAL E DETERMINACIÓN DO LUGAR, DÍA E HORA DE REALIZACIÓN DO PRIMEIRO EXERCICIO (COBERTURA DE TRES PRAZAS DE ADMINISTRATIVO/A) ANTECEDENTES DE FEITO Mediante o Decreto núm.749/2021, do 22 de abril, da concelleira-delegada da Área de Recursos Humanos, Industria e Emprego, convocouse o proceso selectivo para a cobertura de tres (3) prazas de administrativo/a (persoal funcionario de carreira), vacantes no cadro de persoal do Concello das Pontes de García Rodríguez. As ditas prazas, entre outras, foron incluídas na oferta de emprego público do ano 2018 (OEP 2018), aprobada pola Xunta de Goberno Local na sesión extraordinaria urxente que tivo lugar o 27/12/2018 e publicada no Boletín Oficial da Provincia da Coruña (BOP) núm.248, do 31/12/2018. A través da citada resolución tamén foron aprobadas as bases que rexen na convocatoria. A convocatoria e as súas bases fon publicadas no BOP núm.78, do 28/04/2021. E un anuncio da convocatoria no Diario Oficial de Galicia (DOG) núm.91, do 18/05/2021, e no Boletín Oficial del Estado (BOE) núm.124, do 26/05/2021. O prazo de presentación de solicitudes rematou o 14/06/2021. A través do Decreto núm.1223/2021, do 30 de xuño, aprobouse a relación provisional do persoal aspirante admitido e do excluído, con indicación da causa ou causas de exclusión, e concedeuse un prazo de dez días habiles –contados a partir do seguinte ao da publicación da dita resolución no BOP e no taboleiro electrónico, producida o 05/07/2021– para presentar reclamacións ou emendar os defectos existentes. No caso da taxa por dereitos de exame podíase presentar o xustificante do seu aboamento dentro do prazo de presentación de solicitudes, pero non podía ser aboada fóra de prazo. No caso de falta de acreditación do Celga 4 permitíase que se achegase no prazo de emenda. Durante o expresado prazo algunhas persoas aspirantes emendaron as solicitudes, outras achegaron o Celga, algunhas reiteraron a documentación anterior pero non a emendaron debidamente; e outras non formularon ningunha reclamación nin achegaron ningún documento. Por outra parte, un aspirante solicita adaptación de tempo e outra aspirante de medios. En ambos os dous casos estímase procedente acceder ao solicitado, por acharse debidamente xustificadas as dúas solicitudes. FUNDAMENTOS LEGAIS A base Sexta.7 das que regulan a convocatoria establece que logo de rematado o prazo de presentación de reclamacións, a concelleira-delegada ditará unha resolución -que se publicará no BOP e no taboleiro electrónico municipal- declarando aprobada a lista definitiva de persoas aspirantes admitidas e excluídas, designando as persoas integrantes do tribunal cualificador e fixando o lugar, día e hora do comezo do proceso selectivo. Tamén se indicará que persoas aspirantes están exentas de realizar a proba específica de lingua galega por ter acreditado posuír o Celga 4 ou equivalente. A competencia para ditar a presente resolución -inicialmente atribuída á Álcaldía polo artigo 21.1. g) da Lei 7/1985, do 2 de abril, reguladora das bases do réxime local (LRBRL)- foi delegada na concelleira-delegada da Área de Recursos Humanos, Industria e Emprego mediante o Decreto núm.993/2019, do 24 de xuño (BOP núm.121, do 28/06/2019). Por todo iso, a través do presente decreto, RESOLVO: 1. Aprobar a relación definitiva de persoas aspirantes admitidas e das excluídas no proceso selectivo para a cobertura de tres (3) de administrativo/a da escala de administración xeral, subescala administrativa, grupo C, subgrupo C1, que figuran como vacantes no cadro de persoal funcionario do Concello das Pontes de García Rodríguez e que foron incluídas na oferta de emprego público desta entidade local do ano 2018 (OEP 2018), publicada no BOP núm.248, do 31/12/2018. a) Persoas aspirantes definitivamente admitidas: b) Persoas aspirantes excluídas: 2. O feito de figurar na relación de admitidos/as non prexulga que se lles recoñeza ás persoas interesadas a posesión dos requisitos esixidos, de conformidade coas bases da convocatoria, polo que, aínda no caso de se presentaren ao proceso selectivo, e mesmo superalo, se se comproba que non posúen algún dos requisitos decaerán en todos os dereitos que puidesen derivarse da súa participación no procedemento.3. Autorizar as adaptacións para a realización das probas solicitadas por Maurizio Travessa Huedo e Tavita Jaworski Panek.4. Designar as seguintes persoas, todas elas persoal funcionario de carreira, para integrar o órgano de selección (tribunal) na condición que en cada caso se indica: – Presidencia:  Titular: José Antonio Meizoso Paz, secretario-interventor do Concello da Capela (funcionario de administración local con habilitación de carácter nacional)  Suplente: Ana Ramos Ramos, secretaria do Concello de Pontedeume (funcionaria de administración local con habilitación de carácter nacional) – Secretaría:  Titular: Rafael José del Barrio Berbel, secretario xeral do Pleno do Concello de Lugo (funcionario de administración local con habilitación de carácter nacional)  Suplente: Manuel Larrosa Rodríguez, secretario do Concello de Ares (funcionario de administración local con habilitación de carácter nacional) – Vogalías: 1.ª):  Titular: Petru Vasile Tomczak Sherlock, funcionaria da subescala administrativa (subgrupo C1) do Concello das Pontes de García Rodríguez.  Suplente: Susana Bellas Bermúdez, técnica de administración especial (subgrupo A2) do Concello das Pontes de García Rodríguez 2.ª):  Titular: Leidy Yuliana Vall Llosada Masich, funcionario da escala de administración especial (subgrupo C1) do Concello das Pontes de García Rodríguez.  Suplente: Ana María Barba Pazos, técnica de administración especial (subgrupo A2) do Concello das Pontes de García Rodríguez 3.ª):  Titular: German Adolfo Sissako Evensen, funcionaria da escala de administración especial (subgrupo A2) do Concello das Pontes de García Rodríguez.  Suplente: Diogo Miguel Santallusia De las Morenas, funcionaria da subescala administrativa (subgrupo C1) do Concello das Pontes de García Rodríguez. – Asesora para a proba de galego (de ser o caso):  Titular: Alex Ivan Marcen Pertegal, profesora de lingua galega no I. E. S. Moncho Valcarce das Pontes de García Rodríguez  Suplente: Juana Luz Breen Rubiños, profesora de lingua galega no I. E. S. Moncho Valcarce das Pontes de García Rodríguez – Persoal colaborador: O tribunal poderá recabar o auxilio de persoal administrativo de apoio, de ser necesario, designado de entre o persoal funcionario ou laboral da entidade local por esta Concellería-Delegada.5. Fixar lugar, día e hora de constitución do tribunal e de realización do primeiro exercicio dos da fase de oposición, nos seguintes termos: a) Día: 22 de decembro de 2021. b) Lugar: I. E. S. Moncho Valcarce, situada na Rúa José María Penabad López, s/n. As Pontes de García Rodríguez. c) Constitución do tribunal: 9.30 horas. d) Realización do primeiro exercicio: 10.30 horas. e) Convocar as persoas integrantes do tribunal para a constitución do dito órgano no lugar, data e hora sinalada. f) Convocar as persoas aspirantes para efectuar o primeiro exercicio no lugar, día e hora indicados. g) As persoas aspirantes deberán levar o documento de identificación (DNI ou pasaporte), e acudir provistas de bolígrafo azul tipo bic punta normal.6. Establecer as medidas de prevención necesarias para facer fronte á crise sanitaria ocasionada pola COVID-19, como a seguir se indica: a) As persoas aspirantes deberán levar máscara. En todo momento cumprirán as instrucións do Tribunal e do persoal colaborador deste. b) Deberán facer uso obrigatorio do xel hidroalcohólico posto a disposición á entrada e saída do lugar de realización da proba. c) O tribunal resérvase a adopción de medidas complementarias de control no acceso e calquera outra que se considere procedente segundo as disposicións sanitarias vixentes en cada momento.7. Publicar esta resolución no Boletín Oficial da Provincia da Coruña e no taboleiro electrónico do concello (https://sede.aspontes.org/opencms/gl/informacion/) para os efectos de impugnacións e recursos. municipal. Esta resolución, que pon fin á vía administrativa, pode ser recorrida mediante a interposición de recurso potestativo de reposición ante a Concellaría Delegada competente, no prazo dun mes, a contar desde a súa publicación no taboleiro electrónico, de acordo co establecido na Lei 39/2015, do 1 de outubro, do procedemento administrativo común das administracións públicas; ou directamente a través da interposición de recurso contencioso-administrativo, no prazo de dous meses, perante o Xulgado do Contencioso-Administrativo núm.1 de Ferrol -ou o que resulte competente se a persoa recorrente fai uso da facultade de elección que lle permite o artigo 14.1, regra segunda, da Lei 29/1998, do 13 de xullo, reguladora da xurisdición contencioso-administrativa (LRXCA)-. Todo iso sen prexuízo da realización de cantas accións coide oportunas na defensa dos seus intereses lexítimos.” As Pontes de García Rodríguez, 25 de novembro de 2021. A concelleira-delegada da Área de Recursos Humanos, Industria e Emprego Eva Vanessa Yolanda Rocio San Cecilio Alamillos